Kraslava
Kraslava (latv. Krāslava, latg. Kruoslova), lietuvių istoriografijoje minima ir kaip Krėslaukis) – miestas pietryčių Latvijoje, 35 km į rytus nuo Daugpilio, Dauguvos dešiniajame krante, netoli Gudijos sienos, Kraslavos savivaldybės centras. Praeina Daugpilio–Vitebsko geležinkelis ir plentas. Medienos apdirbimo, baldų, tekstilės (linų), maisto pramonė. Istorijos ir dailės muziejus. Yra XVIII a. architektūros paminklų: Šv. Aleksandro Neviškio cerkvė, misionierių vienuolynas, Šv. Liudviko bažnyčia, barokiniai Pliaterių rūmai su parku, gyvenamieji, visuomeniniai pastatai.